[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.7.2009

COM(2009) 422 τελικό

2007/0249 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για κανονισμό του Ευρωπαϊκού Κοινοβουλίου και του Συμβουλίου για την ίδρυση της ομάδας ευρωπαϊκών ρυθμιστικών αρχών για τις τηλεπικοινωνίες

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2007/0249 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ, για τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για κανονισμό του Ευρωπαϊκού Κοινοβουλίου και του Συμβουλίου για την ίδρυση της ομάδας ευρωπαϊκών ρυθμιστικών αρχών για τις τηλεπικοινωνίες

1. Ιστορικό

Διαδικασία

Η Επιτροπή ενέκρινε την πρότασή της για κανονισμό, COM (2007) 699 – 2007/0249 (COD), στις 13 Νοεμβρίου 2007 και την υπέβαλε αυθημερόν στο Ευρωπαϊκό Κοινοβούλιο και το Συμβούλιο προς θέσπιση με τη διαδικασία της συναπόφασης, όπως ορίζεται το άρθρο 251 της συνθήκης ΕΚ.

Η Οικονομική και Κοινωνική Επιτροπή εξέδωσε τη γνώμη της στις 29 Μαΐου 2008. Η Επιτροπή των Περιφερειών εξέφρασε τη γνώμη της στις 19 Ιουνίου 2008.

Στις 5 Νοεμβρίου 2008 η Επιτροπή, σύμφωνα με το άρθρο 250 της συνθήκης ΕΚ, υιοθέτησε την τροποποιημένη πρότασή της[1] περιλαμβάνοντας ενώ όλω ή εν μέρει πολλές από τις τροπολογίες που είχε υπερψηφίσει το Ευρωπαϊκό Κοινοβούλιο σε πρώτη ανάγνωση, στις 24 Σεπτεμβρίου 2008.

Το Συμβούλιο, σύμφωνα με το άρθρο 251 της συνθήκης ΕΚ, ενέκρινε την κοινή του θέση επί της προτάσεως στις 16 Φεβρουαρίου 2009[2].

Η Επιτροπή ενέκρινε την ανακοίνωσή της για την κοινή θέση του Συμβουλίου στις 17 Φεβρουαρίου 2009[3].

Το Ευρωπαϊκό Κοινοβούλιο ενέκρινε τη θέση του σε δεύτερη ανάγνωση, στις 6 Μαΐου 2009.

2. Αντικειμενο της πρότασης της Επιτροπής

Η πρόταση της Επιτροπής αποβλέπει στην καθιέρωση ανεξάρτητου φορέα τεχνογνωσίας με αποτελεσματική συμβολή στην περαιτέρω ολοκλήρωση της εσωτερικής αγοράς, επικουρώντας την Επιτροπή και τις εθνικές ρυθμιστικές αρχές στην εφαρμογή του κοινοτικού πλαισίου κανονιστικών ρυθμίσεων στις ηλεκτρονικές επικοινωνίες.

3. Σχόλια της Επιτροπησ

3.1. Γενικά

Κατά τη σύνοδό του σε ολομέλεια στις 6 Μαΐου 2009, το Ευρωπαϊκό Κοινοβούλιο ενέκρινε σειρά τροπολογιών που είχαν συμφωνηθεί με το Συμβούλιο επί της κοινής θέσεως του Συμβουλίου, αποβλέποντας στην εξασφάλιση της υπερψήφισής της σε δεύτερη ανάγνωση. Οι εν λόγω τροπολογίες αφορούν, βασικά, τα εξής στοιχεία:

Ο κανονισμός, όπως τροποποιήθηκε από το Ευρωπαϊκό Κοινοβούλιο, προβλέπει μια δομή με δύο σκέλη: ο φορέας των ευρωπαϊκών ρυθμιστικών αρχών για τις ηλεκτρονικές επικοινωνίες (BEREC), συνιστώμενος από διοικητικό συμβούλιο που απαρτίζεται από τις 27 εθνικές ρυθμιστικές αρχές, θα διαθέτει μεν συμβουλευτικές εξουσίες, όχι όμως νομική οντότητα· το γραφείο, που θα περιλαμβάνει επιτροπή διαχείρισης (27 + 1 μέλος που θα εκπροσωπεί την Επιτροπή) και διοικητικό διαχειριστή, θα έχει συνοδευτικό ρόλο, και θα είναι κοινοτικός φορέας με νομική οντότητα. Ο BEREC θα επικουρεί την Επιτροπή και τις εθνικές ρυθμιστικές αρχές με τεχνογνωσία στο πεδίο των αρμοδιοτήτων τους βάσει του κοινού κοινοτικού πλαισίου κανονιστικών ρυθμίσεων για τις ηλεκτρονικές επικοινωνίες. Το γραφείο θα παρέχει τις απαραίτητες υπηρεσίες επαγγελματικής και διοικητικής υποστήριξης ώστε ο BEREC να εκπληρώνει τα καθήκοντά του, πρόκειται δε να χρηματοδοτείται με κοινοτική επιχορήγηση και οικονομικές συνεισφορές από τα κράτη μέλη ή από τις ΕΡΑ - σε εθελοντική βάση - για τη χρηματοδότηση ειδικών θέσεων επιχειρησιακών δαπανών.

Η Επιτροπή αποδέχεται της τροπολογίες του Ευρωπαϊκού Κοινοβουλίου επειδή ευθυγραμμίζονται με το συνολικό στόχο και τα γενικά χαρακτηριστικά της πρότασης.

3.2. Τροποποιημένες προτάσεις

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρόταση της σύμφωνα με τις τροπολογίες που υπερψήφισε το Ευρωπαϊκό Κοινοβούλιο στην ολομέλειά του της 6ης Μαΐου 2009.

[1] COM(2008) 720 τελικό.

[2] ΕΕ C 75E της 31.3.2009, σ. 67.

[3] COM(2009) 78 τελικό.